《暮春》
明代·余玉馨

风柔南陌草芊芊，渐近清和四月天。云净高楼无去雁，雨晴深苑有啼鹃。

扫除花锦铺苔席，摇荡春光飞柳绵。屈指韶华如过隙，可令容易度流年。

作者简介：余玉馨，字芳馨。顺德人。明武宗正德十六年（一五二一）进士、瓯宁知县余经之女，举人许炯之妻。著有《箧中集》十卷。事见清温汝能《粤东诗海》卷九六。